**คู่มือ**

**โครงการส่งเสริมการเพิ่มประสิทธิภาพการผลิตกาแฟเพื่อความยั่งยืน ปี 2564**

**1. ความเชื่อมโยง**

โครงการส่งเสริมการเพิ่มประสิทธิภาพการผลิตกาแฟเพื่อความยั่งยืน เป็นโครงการที่มีการดำเนินการ ในพื้นที่ที่เป็นแหล่งผลิตกาแฟที่สำคัญของประเทศมาอย่างต่อเนื่องเป็นประจำทุกปี เพื่อเพิ่มศักยภาพการผลิตกาแฟให้มีคุณภาพและเพียงพอต่อความต้องการใช้ในประเทศ สร้างอาชีพ/สร้างรายได้และยกระดับความเป็นอยู่ของเกษตรกรให้มั่นคงทั้งยังเป็นการรักษาสิ่งแวดล้อมและส่งเสริมการอนุรักษ์ธรรมชาติได้เป็นอย่างดี ซึ่งเป็นไปตามยุทธศาสตร์ชาติ 20 ปี ด้านการสร้างความสามารถในการแข่งขันประเด็นการเกษตรสร้างมูลค่า กิจกรรม เพิ่มประสิทธิภาพการผลิตสินค้าเกษตร

**2. หลักการและเหตุผล**

กาแฟเป็นพืชเศรษฐกิจที่สำคัญชนิดหนึ่งของประเทศไทย ที่สร้างรายได้ให้เกษตรกร ได้ปีละประมาณ 4,400 ล้านบาท โดยมีพื้นที่ปลูกกาแฟรวมทั้งประเทศประมาณ 270,000 - 273,000 ไร่ ให้ผลผลิต 26,000 - 31,000 ต้น มีผลผลิตต่อไร่ประมาณ 92 - 120 กิโลกรัม ซึ่งตลาดกาแฟในปัจจุบันมีการ ขยายตัวอย่างมาก ทำให้ความต้องการเมล็ดกาแฟเพิ่มขึ้น (สำนักงานเศรษฐกิจการเกษตร, 2562) แต่ปัญหาของการผลิตกาแฟในประเทศไทยนั้น มีสาเหตุมาจากการที่เกษตรกรขาดเทคโนโลยีการผลิตกาแฟที่เหมาะสม ขาดการดูแลรักษาอย่างถูกต้อง เช่น การตัดแต่งกิ่ง การป้องกันกำจัดศัตรูพืชแบบผสมผสาน การปรับปรุงบำรุงดินอย่างเหมาะสมกับสภาพดินและความต้องการของพืช นอกจากนี้สาเหตุสำคัญในการผลิตเมล็ดกาแฟมาจาก ต้นกาแฟอายุมาก ระบบรากและสภาพต้นเสื่อมโทรม เกษตรกรขาดการตัดฟื้นต้น (การตัดทำสาว) และ การปลูกกาแฟทดแทนต้นที่เสื่อมโทรมจึงทำให้ผลผลิตต่อไร่อยู่ในเกณฑ์ที่ต่ำ

ด้วยเหตุผลดังกล่าว เพื่อเป็นการเพิ่มศักยภาพการผลิตกาแฟของเกษตรกรผู้ปลูกกาแฟใน ประเทศไทยให้สามารถแข่งขันกับผู้ปลูกกาแฟในประเทศอื่นได้ ดังนั้น กรมส่งเสริมการเกษตรจึงได้จัดทำโครงการส่งเสริมการเพิ่มประสิทธิภาพการผลิตกาแฟเพื่อความยั่งยืน ตามแผนยุทธศาสตร์กาแฟ ปี 2560 – 2564 เพื่อพัฒนาให้เกษตรกรผู้ปลูกกาแฟของประเทศไทยมีศักยภาพในการผลิตสูงขึ้นทั้งด้านปริมาณและ คุณภาพ ส่งผลให้สร้างมูลค่าเพิ่มของกาแฟและมีรายได้เพิ่มขึ้น โดยเน้นการบริหารจัดการแบบครบวงจร (Value Chain) บนพื้นฐานของศักยภาพ (Potential) และอัตลักษณ์ของกาแฟในประเทศไทย พัฒนาระบบ มาตรฐานการผลิตในระดับฟาร์มถึงผู้บริโภค โดยการเพิ่มประสิทธิภาพการผลิต ลดต้นทุนการผลิต การพัฒนาคุณภาพเมล็ดกาแฟสู มาตรฐานสากล การผลิตกาแฟเฉพาะถิ่น และการเป็นศูนย์กลางการค้ากาแฟในอาเซียนต่อไปในอนาคต

**3.วัตถุประสงค์**

3.1 เพื่อพัฒนาศักยภาพของเจ้าหน้าที่ส่งเสริมการเกษตรในการเป็นผู้ประสานงานและวิทยากร ถ่ายทอดความรู้เกี่ยวกับการเพิ่มประสิทธิภาพการผลิตกาแฟให้กับเกษตรกร

3.2 เพื่อพัฒนาเกษตรกรให้มีความรู้และทักษะในการเพิ่มประสิทธิภาพการผลิต การพัฒนาคุณภาพ ผลผลิต การแปรรูป และการเพิ่มมูลค่าสินค้ากาแฟเพื่อให้สอดคล้องกับความต้องการของตลาด

3.3 เพื่อส่งเสริมและพัฒนาให้เกษตรกรผู้ปลูกกาแฟมีองค์ความรู้ในการเป็นผู้ประกอบการธุรกิจกาแฟ

**4. เป้าหมายการดำเนินโครงการ**

- เกษตรกรผู้ปลูกกาแฟ จำนวน 30 ราย

**5. พื้นที่ดำเนินการ**

- อ.เมืองแม่ฮ่องสอน จังหวัดแม่ฮ่องสอน

**6. กิจกรรม และวิธีการดำเนินงาน**

6.1 เพิ่มประสิทธิภาพการผลิต การพัฒนาคุณภาพผลผลิต การแปรรูป และการเพิ่มมูลค่าสินค้ากาแฟ

6.1.1 ถ่ายทอดความรู้ให้เกษตรกรผู้ปลูกกาแฟ จำนวน 30 ราย ในประเด็นเกี่ยวกับเพิ่ม ประสิทธิภาพการผลิต การพัฒนาคุณภาพผลผลิต การแปรรูป และการเพิ่มมูลค่าสินค้า ดังนี้

-การเพิ่มประสิทธิภาพการผลิตกาแฟ ได้แก่ ระบบการผลิตกาแฟเพื่อเข้าสู่มาตรฐาน GAP และ Organic การปลูกพืชแบบผสมผสานในระบบนิเวศน์กาแฟ

-การพัฒนาคุณภาพผลผลิต ได้แก่ การสร้างอัตลักษณ์เฉพาะถิ่น (GI) เพื่อเพิ่มมูลค่าของกาแฟ

-การแปรรูป และการเพิ่มมูลค่าสินค้า ได้แก่ การพัฒนาทักษะการแปรรูปและการสร้าง มูลค่ากาแฟ เช่น การพัฒนากาแฟพรีเมี่ยม/กาแฟพิเศษ เป็นต้น การท่องเที่ยวเชิงเกษตรวิถีชุมชนแบบเส้นทาง เชื่อมโยง (Coffee Route)

6.1.2 ศึกษาดูงานกลุ่มผู้ผลิตกาแฟที่มีศักยภาพและประสบความสำเร็จ

-จัดกิจกรรมศึกษาดูงานกลุ่มเกษตรกรผู้ผลิตกาแฟที่ประสบความสำเร็จ เพื่อเป็นการ เรียนรู้เกี่ยวกับการพัฒนาการผลิตกาแฟแบบครบวงจร

6.1.3 จัดทำแปลงเรียนรู้เกี่ยวกับการบริหารจัดการสวนกาแฟและสนับสนุนปัจจัยการผลิต

-สำนักงานเกษตรจังหวัด/อำเภอ คัดเลือกเกษตรกรและพื้นที่ที่มีศักยภาพ เพื่อจัดทำ แปลงเรียนรู้เกี่ยวกับ “การพัฒนาสวนกาแฟแบบผสมผสาน” ให้สอดคล้องกับแผนการพัฒนาของแต่ละพื้นที่ โดยมีขนาดพื้นที่ 2 ไร่/แปลงเรียนรู้ และสนับสนุนวัสดุ หรืออุปกรณ์ในการจัดทำแปลงเรียนรู้ เช่น พันธุ์ ปุ๋ย เป็นต้น

6.2 ติดตามและประเมินผลการดำเนินงานโครงการ

6.2.1 ประเมินศักยภาพการดำเนินกิจกรรมในแต่ละขั้นตอนการดำเนินงาน ติดตามผลการดำเนินงานโครงการ ให้คำแนะนำปรึกษาแก่เกษตรกร และสรุปผลการดำเนินงานโครงการ

**7. แผนปฏิบัติงาน**

|  |  |
| --- | --- |
| กิจกรรม | แผนปฏิบัติงาน |
| ปี 2563 | ปี 2564 |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1.ถ่ายทอดความรู้ให้เกษตรกรผู้ปลูกกาแฟ ในเรื่องของเพิ่มประสิทธิภาพการผลิต การพัฒนาคุณภาพผลผลิต การแปรรูป และการเพิ่มมูลค่าสินค้า และศึกษาดูงานกลุ่มผู้ผลิตกาแฟที่มีศักยภาพและประสบความสำเร็จ |  |  |  |  |  |  |  |  |  |  |  |  |
| 2. จัดทำแปลงเรียนรู้เกี่ยวกับการบริหารจัดการสวนกาแฟ |  |  |  |  |  |  |  |  |  |  |  |  |
| 3. ติดตามและประเมินผลการดำเนินงานโครงการ |  |  |  |  |  |  |  |  |  |  |  |  |

**8. ตัวชี้วัดโครงการ (ระบุตัวชี้วัดให้ชัดเจน)**

ตัวชี้วัดเชิงปริมาณ

- เกษตรกร 30 ราย ได้รับการถ่ายทอดความรู้ในเรื่องเพิ่มประสิทธิภาพการผลิต การพัฒนาคุณภาพผลผลิต การแปรรูปและการเพิ่มมูลค่าสินค้ากาแฟ

ตัวชี้วัดเชิงคุณภาพ

1. เกษตรกรนำความรู้ที่ได้รับไปปฏิบัติเพื่อเพิ่มประสิทธิภาพการผลิต การพัฒนาคุณภาพผลผลิต การแปรรูป และการเพิ่มมูลค่าสินค้ากาแฟ ส่งผลให้ผลผลิตกาแฟในภาพรวมที่ได้รับการส่งเสริมโดยการถ่ายทอดความรู้ตามโครงการ มีคุณภาพเป็นที่ต้องการของตลาดมากขึ้น

2. เกษตรกรนำความรู้เพื่อเตรียมความพร้อมในการเข้าสู่การเป็นผู้ประกอบการธุรกิจกาแฟ

**9. ผลผลิต ผลลัพธ์**

ผลผลิต (Output)

- เกษตรกรที่เข้าร่วมโครงการฯ มีความรู้และสามารถนำความรู้ที่ได้ไปปรับเปลี่ยนวิธีการผลิตกาแฟ

ผลลัพธ์ (Outcome)

- เกษตรกรร้อยละ 60 ที่เข้าร่วมโครงการสามารถเพิ่มประสิทธิภาพการผลิตกาแฟได้ สามารถผลิตกาแฟคุณภาพตามความต้องการของตลาด และมีความรู้ในการเตรียมความพร้อมเข้าสู่การเป็นผู้ประกอบการธุรกิจกาแฟ

**10. ผลที่คาดว่าจะได้รับ**

- เกษตรกรมีความรู้เกี่ยวกับการเพิ่มประสิทธิภาพการผลิตกาแฟ สามารถนำความรู้ที่ได้ไปปรับเปลี่ยนวิธีการผลิตกาแฟ พร้อมทั้งผลิตกาแฟที่มีคุณภาพตามความต้องการของตลาด และมีความพร้อมในการเตรียมเข้าสู่การเป็นผู้ประกอบการธุรกิจกาแฟ

**11. หน่วยงาน/ผู้รับผิดชอบ**

- กลุ่มส่งเสริมและพัฒนาการผลิต สำนักงานเกษตรจังหวัดแม่ฮ่องสอน

นายศิโรรัตน์ ไชยมงคล นักวิชาการส่งเสริมการเกษตรปฏิบัติการ

โทรศัพท์ 053 612024 , 080 6789951